7

ปัจจัยความเสี่ยง

1.  ปัจจัยความเสี่ยงการพึ่งพาห้างสรรพสินค้าในวิธีการจำหน่ายสินค้าและเก็บเงิน

  ในปัจจุบันการขายสินค้าให้กับห้างสรรพสินค้าในระบบ พี โอ เอส หมายถึง เก็บเงินตามยอดขาย
  แต่เปิดบิลขายพร้อมกับภาษีขายในการจัดส่งสินค้าแต่ละครั้ง
  ซึ่งการเก็บเงินจริงขึ้นอยู่กับการจำหน่ายสินค้าให้แก่ผู้บริโภคโดยตรงบริษัทมีความเสี่ยงเกี่ยวกับภาษีมูลค่าเพิ่มที่จ่ายกรมสรรพากรไปก่อนล่วงหน้า
  ณ.1 ม.ค.-31 ธ.ค. 50 มียอดเปิดบิลขายเป็นจำนวน 86.18 ล้านบาท
  และจ่ายภาษีมูลค่าเพิ่มให้กรมสรรพากรในอัตรา 7 %เป็นจำนวน 6.03 ล้านบาท
  ส่วนห้างสรรพสินค้าขอคืนภาษีมูลค่าเพิ่มในจำนวนที่บริษัทจ่ายให้กับกรมสรรพากรในจำนวนเดียวกันการบันทึกบัญชีมีการกลับรายการระหว่างสินค้าคงเหลือในห้างสรรพสินค้าที่จำหน่ายไม่ได้เป็นจำนวน
  46.59 ล้านส่งผลต่อยอดการขายลดลงในจำนวน 46.59
  ล้านบาทเพราะตามมาตราฐานบัญชียึดถือการขายจริงเป็นหลัก
  จึงมีการปรับยอดการขายที่ลดลงแต่ไม่มีการปรับภาษีมูลค่าเพิ่มที่ห้างสรรพสินค้าต้องจ่ายกลับคืนมาแต่อย่างใด
  และนอกจากนี้การจำหน่ายสินค้าในห้างสรรพสินค้ามีความเสี่ยงต่อพื้นที่การขาย ทำเลจุดขายสินค้า
  และส่วนลดการค้า

  สำหรับปี 2550 บริษัทมียอดการขายจริงที่รวมภาษีมูลค่าเพิ่มก่อนหัก ส่วนลดการค้าเป็นจำนวน
  125.70 ล้านบาท มีส่วนลดการค้าที่จ่ายให้ห้างสรรพสินค้าเป็นจำนวน 31.87 ล้านบาท
  คงเหลือยอดเก็บเงินสุทธิเป็นจำนวน 93.82 ล้านบาท
  ถ้าหากทำยอดขายไม่เป็นไปตามเป้าหมายที่ห้างกำหนดไม่สามารถที่จะขายในห้างสรรพสินค้านั้น
  ได้ผลกระทบต่อยอดการขายลดลงเป็นจำนวน 87.68 ล้านบาทซึ่งเทียบเป็นร้อยละ 21.72
  ต่อยอดการขายรวม

  ถึงอย่างไรบริษัทมีมาตราการควบคุมการเปิดขายให้ตรงกับการขายจริง จะสังเกตุได้จากปี 2550
  มียอดการขายจริง 87.68 ล้านบาท แต่เปิดบิลขายและจัดส่งสินค้าเป็นจำนวน 86.18 ล้านบาท
  ส่วนต่างลดลงเป็นจำนวน 1.50 ล้านบาทเทียบเป็นร้อยละ 1.71
  พร้อมทั้งนี้ได้มีการจำหน่ายสินค้าระบบขายตรงเพื่อหลีกเลี่ยงการให้ส่วนลดการค้ากับห้างสรรพสินค้า
  ซึ่งปัจจุบันมียอดการขายระบบขายตรงประมาณ 7-10 ล้านบาท

2.  ปัจจัยความเสี่ยงจากฤดูกาลและการแต่งกาย

ฤดูกาลภายในประเทศไทยส่วนมากเป็นฤดูร้อน,ฝน มากกว่าฤดูหนาว
ส่งผลกระทบต่อสินค้าจำพวกถุงน่องมียอดขายลดลงจะสังเกตุจากผลประกอบการในช่วงไตรมาสที่ 2
และ 3 แต่จะกลับดีขึ้นในฤดูหนาวส่งผลต่อไตรมาส 4 มียอดการขายที่สูง
ในส่วนการแต่งกายปัจจุบันนิยมการสวมใส่กางเกงมากกว่ากระโปรงส่งผลกระทบต่อการใส่ถุงน่องอย่างรุนแรง

สำหรับบริษัทมีมาตรการรองรับที่จะผลิตสินค้าในกลุ่มถุงน่องที่เหมาะสมสำหรับทุกฤดูกาลเช่นถุงน่องตราเชอรี่ล่อนลินินเชียร์
สวยใสเย็นสบาย เมื่อสวมใส่
เป็นถุงน่องเหมาะสำหรับฤดูร้อนมียอดการขายที่ดีกว่าถุงน่องเนื้อธรรมดา และผลิตสินค้าในกลุ่มอื่น ๆ
เช่น ชุดนอน ชุดชั้นในสตรี ชุดบัลเล่ย์ ชุดกายบริหารและ งานประเภทหัตถกรรมเป็นต้น
และได้พัฒนาสินค้าด้านแฟชั่นและเพื่อสุขภาพในกลุ่ม Cherilon Intimate จำพวก กางเกงใน
Bikini,กางเกงยกสะโพกเสื้อทับสายเดี่ยว,เสื้อแขนกุด พร้อมทั้งผลิตสินค้าถุงน่องเพื่อสุขภาพ
และกางเกง 4 ส่วน ผ้า contton สวมใส่เป็นแฟชั่นและใส่ออกกำลังกายได้
อย่างต่อเนื่องเพื่อให้ทันยุคทันสมัยอยู่เสมอ
นอกจากนี้ยังพัฒนามุ่งเน้นถุงเท้าที่สวมใส่สบายด้วยเส้นด้ายพิเศษเพื่อทดแทนถุงน่องเหมาะสำหรับการสวมใส่คู่กับกางเกงและถุงเท้าแฟชั่นที่สวมใส่ได้ทุกโอกาส

8

3.  ปัจจัยความเสี่ยงจากการแข่งขันราคาสินค้า

ภาวะการแข่งขันราคาสินค้าของกลุ่มลูกค้าระดับค้าส่งมีความกดดันด้านราคาสินค้า
ให้ต่ำลงเพื่อแย่งชิงตลาดระดับค้าส่งได้ในจำนวนที่มาก แต่ปัจจัยต้นทุนสินค้ามีแนวโน้มที่เพิ่มขึ้น
ดังนั้นบริษัทจึงเปลี่ยนการขายสินค้าในกลุ่มค้าส่งลดน้อยลงเพราะถ้าขายสินค้าในราคาถูกขายมากก็ขาดทุนมาก
จึงส่งผลต่อยอดการขายสินค้าในลูกค้าประเภทค้าส่งลดลงเป็นจำนวนมากเพราะบริษัทไม่สามารถสู้ราคาสินค้าโดยเฉพาะสินค้าที่นำเข้าจากประเทศจีนมีราคาที่ต่ำ
ดังนั้นบริษัทจึงปรับแผนการตลาดโดยจำหน่ายสินค้าในราคาแพงแต่มีต้นทุนต่ำ สามารถก่อให้เกิดกำไร
มุ่งเน้นผลิตสินค้าในแนวใหม่เพื่อวางตลาดระดับกลาง ระดับสูงมากกว่าตลาดระดับล่าง

4.  ความเสี่ยงจากเงินลงทุนนอกตลาดหลักทรัพย์

บริษัทฯมีการลงทุนในรูปแบบการซื้อหุ้นในบริษัทนอกตลาดหลักทรัพย์เป็นจำนวนเงิน 26.72 ล้านบาท
โดยคาดหวังว่าจะได้รับผลตอบแทนในรูปเงินปันผล แต่บริษัทนั้น ๆ
ก็ประสบปัญหาผลการดำเนินงานขาดทุน มีผลต่อส่วนผู้ถือหุ้นติดลบ
เป็นเหตุให้บริษัทประสบกับผลขาดทุนจากการด้อยค่าเป็นจำนวน 15 ล้านบาท

5.  ปัจจัยความเสี่ยงต่อสินค้ากลุ่มเครื่องสำอางค์

สินค้ากลุ่มเครื่องสำอางค์ปัจจุบันมีกลุ่มผู้ค้าเป็นจำนวนมากมีการนำเข้าสินค้าที่เป็น BRAND NAME

แบรนด์เนมจากต่างประเทศ และยังมีสินค้าภายในประเทศ ที่เป็น OTOP
การแข่งขันในด้านราคาและคุณภาพสินค้าอย่างรุนแรงทำให้มีผลต่อลูกค้าเลือกซื้อสินค้าได้อย่างหลากหลายไม่ผูกขาด
นอกจากนี้สินค้ากลุ่มเครื่องสำอางค์มีความเสี่ยงเกี่ยวกับระยะเวลา ในการกำหนดวันหมดอายุ
จึงทำให้การสั่งซื้อสินค้าเข้าร้านค้าเป็นไปได้ในจำนวนจำกัด
เพราะแต่ละร้านค้าจะควบคุมสต็อกให้อยู่ในเกณฑ์ ที่จำหน่ายให้ทันต่อการหมดอายุของสินค้านั้น
จากสาเหตุเหล่านี้ทำให้ยอดขายกลุ่มเครื่องสำอางค์ลดลงเมื่อเปรียบเทียบกับปี 2549 เป็นจำนวน
5.29 ล้านบาทเทียบเป็นร้อยละ 13.56
บริษัทฯจึงมีแนวโน้มซื้อสินค้าในกลุ่มเครื่องสำอางค์เป็นจำนวนจำกัด
และควบคุมสินค้าให้เพียงพอกับการขาย

6. ความเสี่ยงต่อการกู้ยืมเงิน

บริษัทมีเงินเบิกเกินบัญชีและเงินกู้ยืมจากสถาบันการเงิน เป็นจำนวน 247.09 ล้านบาท และอื่น ๆ
เป็นจำนวน 46.06 ล้านบาท รวมทั้งสิ้น 293.15 ล้านบาท ส่งผลต่อการจ่ายชำระดอกเบี้ย
เป็นจำนวน 21.88 ล้านบาท อยู่ในระดับอัตราดอกเบี้ย 7.46 % ถึงอย่างไรบริษัทมีจุดประสงค์
คืนเงินต้นอย่างต่อเนื่อง
ส่งผลให้เงินเบิกเกินบัญชีและกู้ยืมจากสถาบันการเงินลดลงเมื่อนำมาเปรียบเทียบกับปี 2549
เป็นจำนวน 26.24 ล้านบาท และดอกเบี้ยลดลงเป็นจำนวน 1.98 ล้านบาท

คณะกรรมการได้ตระหนักถึงเรื่องนี้เป็นอย่างดีและได้มีความพยายามหาวิธีการที่จ่ายคืนเงินต้นให้แล้วเสร็จภายในระยะเวลา
5-10 ปี เพื่อลดภาระการจ่ายดอกเบี้ย โดยหาช่องทางที่จะขายทรัพย์สินมาชำระหนี้โดยเร็ว
ส่งผลต่อการดำเนินการให้เกิดกำไรถ้าหากลดภาระหนี้ได้บริษัทสามารถทำกำไรได้ประมาณ 15-25
ต่อปี เพราะปัจจุบันบริษัทได้จ่ายดอกเบี้ยปีละ 20-21 ล้านบาท